Βασισμένο σε Αληθινή Ιστορία
15 Ιανουαρίου 2015
Έφτιαξα αβγά.
Θα έρθω να σε πάρω μετά την προπόνηση στις 5.
Στις 6. Θέλω να ρίξω σουτάκια.
Σ' ενοχλεί ακόμα αυτός ο Τσαντ;
Όχι.
Εντάξει.
Έλα, Σάμι.
Λοιπόν, σκεφτόμουν...
-Να τηλεφωνήσω στον προπονητή σου; -Όχι! Όχι, διάολε!
Πρόσεχε πώς μιλάς.
Καλημέρα.
-Ευχαριστώ. -Παρακαλώ.
-Καλημέρα. -Γεια, μπαμπά.
Οι Warriors παίζουν με τους Thunder αύριο στην Οκλαχόμα.
Τι λες να γίνει;
Ο Στεφ Κάρι σκόραρε 32 πόντους χτες.
Λέω, λοιπόν, ότι ο Σεφ Κάρι θα τους διαλύσει.
Δεν ξέρω. Ο Ντουράντ είναι αρκετά καλός.
Είναι ο εν ενεργεία MVP.
Τζον.
Θα πει κανείς προσευχή;
Εντάξει. Θα πω εγώ, τότε.
Κύριε, αν και με εκνευρίζει όσο δεν παίρνει...
είμαι ευγνώμων για τον γιο μου.
Γιατί ξέρω ότι τον δημιούργησες για κάποιον λόγο...
που μόνο Εσύ ξέρεις μέχρι στιγμής.
Ευλόγησε το φαγητό μας. Αμήν.
Αμήν.
Σεντ Τσαρλς, Μιζούρι
Σκέφτομαι να αυξήσω το χαρτζιλίκι σου σε 100 δολάρια την εβδομάδα.
Τι κάνεις;
Η μητέρα σου προσπαθεί να τραβήξει την προσοχή του γιου της.
Γεια, Τζον.
Γεια, παιδιά.
Αγκαλιά.
Σε παρακαλώ, φύγε.
Γεια σας, κυρία Τζέι.
Γεια, Σέιλα. Γεια, Έμμα. Τι κάνετε, κορίτσια;
Ζούμε το όνειρο, κα Τζέι.
Προσπαθώ να σας ακολουθήσω στο Instagram, αλλά κάτι κάνω λάθος.
Θεέ μου! Σε παρακαλώ, φύγε, μαμά.
Πλάκα κάνω!
-Καλή σας μέρα! -Γεια σας.
Γεια, Άμπι.
Καλημέρα, μαθητές.
Σήμερα είναι Πέμπτη, 15 Ιανουαρίου.
Η επιτροπή Λευκώματος έχει συνάντηση μετά το σχολείο.
Και γίνεται αγώνας μπάσκετ στις 4, την Κυριακή.
-Εμπρός, Eagles! -Ναι! Εμπρός, Eagles!
Και τέλος...
υπενθυμίζω ότι τη Δευτέρα έχουμε εθνική εορτή...
στη μνήμη του Δρα Μάρτιν Λούθερ Κινγκ Τζούνιορ.
Η Έμμα κι εγώ έχουμε εισιτήρια για το Hairspray το Σάββατο.
-Ναι, ωραίο ακούγεται. -Αγόρια με κολάν.
Δεν είναι μπαλέτο. Είμαι σίγουρη ότι θα φοράνε παντελόνια.
Εσείς τι θα κάνετε;
Θα πάμε στου Ρίγκερ μετά τον αγώνα.
-Ζηλεύω. -Καλημέρα.
Παρακαλώ σηκωθείτε για τον Όρκο Πίστης.
Βάλτε το δεξί χέρι στην καρδιά.
Έτοιμοι; Ξεκινήστε.
Ορκίζομαι πίστη στη Σημαία των Ηνωμένων Πολιτειών Αμερικής...
και στη Δημοκρατία την οποία εκπροσωπούν.
Ένα Έθνος υπό τον Θεό...
αδιαίρετο...
με ελευθερία και δικαιοσύνη για όλους.
-Μπορεί να έρθουν και κορίτσια. -Ποια;
Δεν μπορώ να πω ως τότε.
-Αλλά είναι κούκλες. -Εντελώς.
-Πλάκα κάνετε, έτσι; -Όχι.
Τζος Ρίγκερ, Τζος Σάντερ, ησυχία, παρακαλώ.
Λοιπόν, συμμορία. Συνεχίζουμε την προφορική οικογενειακή ιστορία.
Χτες ακούσαμε τον Τσαντ Γκριν...
η οικογένεια του οποίου ήρθε με το Mayflower.
Το ίδιο και η οικογένεια του συζύγου μου.
Ο προ-προπάππος του ήταν κάποιου είδους ιππότης.
Και μετά ακούσαμε τη Σέιλα...
που η οικογένειά της σχετίζεται με τη γέννηση των μπλουζ στο Μέμφις.
Τζον, μας κάνεις την τιμή να ξεκινήσεις;
Δεν το έκανα.
Γιατί;
Δεν είχα χρόνο.
Αν δεν κάνεις την εργασία, θα πάρεις κάτω απ' τη βάση.
"Δεν μπορούμε να αλλάξουμε το χτες...
"αλλά μπορούμε να κερδίσουμε ή να χάσουμε το αύριο."
Ντορίν, σειρά σου.
"Παιδί μου, με πιστεύεις πολύ λίγο.
"Μη νιώθεις ασφαλής με όσα προσεύχεσαι."
-Συγγνώμη. -Γεια σου.
Με πήρε η ώρα.
-Θέλει κανείς άλλο καφέ; -Όχι, ευχαριστώ.
Όλα καλά;
Όχι ακριβώς.
Πλησιάζουν τα γενέθλια του Τζον...
Θυμάμαι ότι αυτό πάντα ήταν δύσκολο γι' αυτόν.
Είναι σαν να χτίζει έναν τοίχο ανάμεσά μας. Και μισώ τον εαυτό μου γι' αυτό.
Ξέρω ότι πονάει και θέλω να τον βοηθήσω.
Πάντα γίνονται πιο δύσκολοι όταν αρχίζουν να ξυρίζονται.
Και μετά φεύγουν για σπουδές.
Έλα.
Συγγνώμη, κυρίες μου. Διάβασα το βιβλίο δύο φορές.
Πού είχαμε μείνει;
Μιλούσαμε για την Μπεθ Μουρ, που ζητά να προσευχόμαστε με θάρρος.
Τι σημαίνει για εσάς "Να προσευχόμαστε με θάρρος";
Δεν ξέρω. Μου φαίνεται...
-Γεια σας, κυρίες μου. -Πάτερ.
Θέλουμε την αίθουσα για συνάντηση προσωπικού. Τελειώνετε;
Όχι.
Έχουμε άλλα 22 λεπτά.
Κι έχω μια συνάντηση των γυναικών της ενορίας εδώ, αμέσως μετά.
-Λυπάμαι, αυτό δεν γίνεται. -Ορίστε;
Έκλεισα αυτές τις ώρες εγγράφως.
Στο ημερολόγιό μου έχω μόνο συνάντηση προσωπικού.
Πού είναι αυτό το άφαντο έγγραφο;
Κολλημένο στην πόρτα από την οποία μπήκατε.
Έτσι γίνεται δέκα χρόνια τώρα.
Λοιπόν, είναι επίσημο.
Όλα γίνονται ηλεκτρονικά, κυρίες μου. Μιλήστε με τη Μάντι.
Δεν ξέρω τι κάνετε στην Καλιφόρνια...
αλλά οργανώνω τη συνάντηση γυναικών πάνω από πέντε χρόνια.
Δεν ακυρώνουμε συναντήσεις...
Δεν ξέρω ποιος μετράει, Τζόις...
αλλά είμαι πάστορας πάνω από δέκα χρόνια, και στην Καλιφόρνια.
Μπορείτε να πάτε στο Starbucks στη γωνία. Θα 'χει πλάκα, ναι;
Πληρώνεις εσύ;
-Δεν το είχα σκεφτεί, αλλά... -Τέλεια.
Λοιπόν, κυρίες μου, πάμε να φύγουμε γιατί ο νέος μας πάστορας...
έχει πιο σημαντικά πράγματα να κάνει.
Όχι, αυτό δεν είναι αλήθεια. Δεν θα ξαναγίνει αυτό, σας το υπόσχομαι.
-Ευχαριστούμε, πάτερ. -Παρακαλώ, σας το λέω έξι μήνες.
-Λέγετέ με Τζέισον. -Το ξέρουμε, πάτερ.
Γιατί είσαι τόσο σκληρή μαζί του;
Αυτό το κούρεμα, κατ' αρχάς.
-Εδώ! -Καλό ριμπάουντ. Πάμε, Eagle.
Οργάνωσε την επίθεση.
Απλωθείτε στο γήπεδο.
-Έλα, Τζον. Οργάνωσέ το. -Είμαι ανοιχτός.
Ωραία!
-Ναι! Μπράβο, παιδιά. -Ελάτε, απλωθείτε. Άμυνα.
-Χέρια ψηλά. -Άμυνα.
Χέρια ψηλά!
Έτσι μπράβο.
Ωραία. Καλή βολή!
Απλωθείτε. Έτσι μπράβο.
-Ανοιχτείτε. Εμπρός! -Έτσι μπράβο.
Ναι! Αυτό είναι!
Άμυνα τώρα.
Πολύ ωραία, Τζον. Ωραίο κλέψιμο. Μπράβο.
Μπράβο, Τζον.
-Δεν με πιάνεις και κάνεις φάουλ; -Ό,τι πεις, ese.
Πώς με είπες;
Κόφτε το!
Ο επόμενος που θα χτυπήσει κάθεται πάγκο.
Προπόνηση τέλος. Πλυθείτε.
Τζον, Τσαντ, ελάτε εδώ.
Τι τρέχει μ' εσάς;
Ο Τζον πήρε τη θέση του γκαρντ, Τσαντ. Δέξου το.
Προσωρινά.
Ό,τι πεις. Αν θες να ξεκινήσεις εσύ, άλλαξε σχολείο.
Αρκετά!
Σου έχω νέα. Δεν είσαι στο ΝΒΑ ακόμα.
Κι αν φέρεσαι έτσι, δεν θα πας ποτέ.
Κατάλαβες;
Εντάξει, πηγαίνετε να πλυθείτε.
Τζον, περίμενε. Θέλω να σου μιλήσω λίγο.
Έμαθα ότι πήρες κάτω απ' τη βάση στην εργασία για την οικογενειακή ιστορία.
Τι σημασία έχει;
Αν δεν το λύσεις, θα κάτσεις στον πάγκο την Κυριακή.
Τι; Αυτά είναι μαλ...
-Τέλος πάντων. -Είσαι καλός παίκτης, Τζον.
Αλλά τα 'χεις κάνει θάλασσα.
Τι σου συμβαίνει τελευταία;
Καλά είμαι.
Τα λέμε, κόουτς.
Πώς πήγε η προπόνηση;
Καλά.
Πώς πήγε το σχολείο;
Για να μαντέψω. Καλά.
Τι μελετάς;
Για προφορική εξέταση.
Ίσως μπορώ να βοηθήσω.
Γιατί τα φυλάς;
Τα Jordans σου;
Για την κατάλληλη στιγμή.
Εντάξει.
Μωρό μου, έλα πάλι κάτω.
Οι φίλοι σου περιμένουν να σου τραγουδήσουν.
Τι συμβαίνει;
Όλοι περιμένουν.
Γιατί εκείνη δεν ήθελε να κάνει πάρτι για μένα;
Γιατί δεν με ήθελε;
Αν θες να ξέρεις...
έχεις έναν σκοπό και σε αγαπάμε.
Κύριε Σμιθ.
Ευχαριστούμε που ήρθες σήμερα.
Είμαι έτοιμος για την προφορική εργασία.
Λοιπόν, είμαι ο Τζον Σμιθ.
Οι πιο πολλοί ξέρετε ότι είμαι υιοθετημένος.
Κατάγομαι από μια μικρή πόλη στη Γουατεμάλα, τη Σανσάρε.
Δεν ξέρω ποια είναι η βιολογική μου μητέρα.
Ξέρω μόνο ότι δεν με ήθελε.
Η Τζόις κι ο Μπράιαν Σμιθ με υιοθέτησαν όταν ήμουν εννιά μηνών.
Πήγαν εκεί σε ιεραποστολή και επέστρεψαν μ' εμένα.
Μάλλον επειδή είμαι τόσο χαριτωμένος.
Αλλά ναι...
-Εντάξει. -Μπράιαν, έχει θέση εκεί.
Ναι, τη βλέπω.
18 Ιανουαρίου 2015
Τζον, θα καθίσεις μαζί μας στην εκκλησία σήμερα.
Υπέροχο!
Ευχαριστούμε.
Χειροκροτήστε τον καλεσμένο μας.
Ρομπ, ευχαριστώ πολύ.
Πολύ πρώτο, ευχαριστώ.
Σηκώστε χέρι όσοι εδώ μέσα...
μαζί μ' εμένα και τη γυναίκα μου...
έχετε κόλλημα με το The Bachelor.
Εντάξει.
Ψεύτες.
Ψεύτες! Ξέρω ότι είστε πιο πολλοί.
Είναι αμαρτία το ψέμα, παιδιά. Και πιο πολύ το ψέμα στην εκκλησία.
Εντάξει.
Κάθι;
Θα σε πειράξω λίγο.
Κάθι, τυχαίνει να γνωρίζω, επειδή το άκουσα στην ουρά του σούπερ μάρκετ...
ότι βλέπεις το Bachelor in Paradise.
Κανείς δεν βλέπει μόνο το Bachelor in Paradise.
Λυπάμαι, είναι σαν να λες ότι πας σε εστιατόριο...
μόνο για τις σαλάτες.
-Ναι, το βλέπω. -Αυτό υπέθεσα κι εγώ.
Κι αυτό σημαίνει ότι το βλέπει κι ο άντρας σου, ο Μπομπ.
Μπομπ, καταλαβαίνω. Στην αρχή σε ανάγκασε, σωστά;
Κόλλησες. Και τώρα έχεις πρόβλημα, έτσι;
Σκέφτεσαι, "Πώς θα βρει ο Άντι την αληθινή αγάπη;" Σωστά;
Θυμάστε στον προηγούμενο κύκλο τον Χουάν Πάμπλο;
Αυτός ο τύπος... Ξέρετε τι μου την έδινε μ' αυτόν;
Ζητούσε απ' τις γυναίκες να δεσμευτούν, επί εβδομάδες.
Αλλά όταν έφτασε η ώρα να δεσμευτεί αυτός, δείλιασε, σωστά;
Έλεγε συνέχεια, "Θα δεχτείς το ρόδο μου; Θα δεχτείς το ρόδο μου;"
Αλλά όταν κάποια του ζήτησε να πάρει μια απόφαση...
δεν έβρισκε το κουράγιο να το κάνει.
Σίγουρα καταλάβατε όλοι πού το πάω, αλλά είναι αλήθεια.
Κάθε εβδομάδα Εκείνος είναι εδώ για εμάς.
Και ναι, ο Θεός μάς ζητά μια ισόβια δέσμευση.
Αλλά υπάρχουν καλά νέα, και το εννοώ.
Δεν μας έδωσε μόνο ένα ρόδο.
Μας έδωσε το πιο πολύτιμο πράγμα που είχε να προσφέρει.
Τον υιό Του.
Και νομίζω ότι αυτό σημαίνει πως δεν πρέπει να φοβόμαστε τη δέσμευση.
Ας ανοίξουμε τις Βίβλους μας.
Το Κατά Λουκάν Ευαγγέλιο.
Θα έρθεις στον αγώνα απόψε;
Όχι, δεν μπορώ, Τζόις.
Γεια, Τζόις!
-Πόλα, τι κάνεις; -Χαίρομαι που σε βλέπω.
Κι εγώ. Ευχαριστώ.
-Γεια σας. -Γεια, τι κάνετε;
Γεια σου, Τζόις.
Τι κάνετε την υπόλοιπη ημέρα;
Ο Τζον έχει αγώνα μπάσκετ.
Αλήθεια; Έχω δει τον Τζον να βάζει καλάθια εδώ γύρω.
Είναι απίθανος!
Τι λες, Τζέι;
Θα έρθεις στην Ομάδα Νέων αυτήν την εβδομάδα;
Έλα τώρα!
-Εντάξει, θα έρθω. -Τέλεια! Αυτός ο μικρός είναι...
απίθανος!
Δεν έχω ιδέα τι λες, αλλά πρέπει να φύγουμε.
-Ωραίο κήρυγμα, Πάτερ. -Ευχαριστώ, Μπράιαν.
Λέγε με Τζέισον.
Πιάσ' την, Τζον!
Μπράβο σου.
Εμπρός, Eagles!
-Πρέπει να τους κρατήσουν. -Εμπρός, άμυνα!
Μπράβο, Τζον!
Κοίτα το ρολόι τώρα!
Τζον, παίξε το Eagle!
Εμπρός, Τζον! Οργάνωσέ το!
Πήγαινε πίσω!
Τζον, είναι ανοιχτός! Δώσε πάσα!
Τρία!
Δύο!
Ένα!
Ναι, Τζον!
Τζον Σμιθ!
Καλό παιχνίδι, αλλά την επόμενη φορά που θα δώσω οδηγία, να με ακούσεις.
Πηγαίνετε να πλυθείτε. Καλό παιχνίδι!
-Θα τους πάρεις εσύ; -Ναι.
Θα πάρουμε πίτσα γυρνώντας.
-Τέλεια. Ευχαριστώ, Σίντι. -Παρακαλώ.
-Ωραία έπαιξες. -Κι εσύ.
Στείλε μήνυμα στη μαμά αύριο για να έρθει να σε πάρει.
-Σε παρακαλώ, μην το ξεχάσεις. -Δεν θα το ξεχάσω.
Ήταν καλός αγώνας, γιε μου.
Ναι.
Καλά να περάσεις.
Και μην κάνεις τίποτα ηλίθιο.
Εντάξει, Μπράιαν.
Σας αγαπώ.
Συγγνώμη, δεν σε πειράζει αυτό;
Μια φάση είναι.
Προσπαθεί να μας προκαλέσει.
Και σε φωνάζει Μπράιαν; Και δεν αγκαλιάζει τη μητέρα του;
Λίγο απ' όλα.
Χρειάζεται λίγο χώρο...
κι ίσως πρέπει να χαλαρώσουμε λίγο.
Δεν γίνεται να είσαι και ο πατέρας και ο καλύτερός του φίλος.
Γιατί όχι;
Επειδή δεν γίνεται έτσι.
Έρχομαι!
-Έτοιμος να δεις αυτό το ντριφτ; -Ναι.
Η Άμπι έκανε λάικ στο ποστ μου.
Είναι ωραία. Δεν είναι σαν τη Μόλι, αλλά...
Τη Μόλι; Αυτή μετακόμισε στο Τέξας.
Και λοιπόν; Μου στέλνει συνέχεια.
Κοντεύω.
ΚΕΡΔΙΣΕΣ
Μεγάλη νίκη!
-Έλα να παίξεις, Τζον. -Σε λίγο.
Ήσουν άσχημο μωρό.
Δεν είμαι εγώ, χαζέ. Ο μπαμπάς μου είναι.
Εγώ είμαι το άλλο μωρό.
Η μαμά το βρίσκει αστείο, επειδή είμαστε ίδιοι.
Είστε κι οι δυο άσχημοι.
-Παιδιά; -Ναι, μαμά;
Ας μην ξενυχτήσουμε, εντάξει;
-Καληνύχτα, κα Ρίγκερ. -Καληνύχτα, παιδιά.
Ημέρα Μάρτιν Λούθερ Κινγκ 19 Ιανουαρίου 2015
Πάμε!
-Εδώ. Εδώ. -Εμπρός!
-Δώσε πάσα. -Ναι.
-Αυτό είναι για μικρά παιδιά! -Πάσα.
-Ανεβείτε εδώ. -Περιμένετέ με.
Σπρώξτε με.
Γύρνα τον!
Συνέχισε! Πιο γρήγορα!
Εντάξει! Σταματήστε!
Ζαλίστηκα!
-Παιδιά, πάμε στη λίμνη! -Θεέ μου!
Εντάξει, πάμε.
Κοιτάξτε!
-Εντάξει είναι. -Αρκετά παχύ.
Πάμε.
Ακόμα ζαλίζομαι!
-Έλα! Μην είσαι κότα! -Ναι, έλα!
Ας παίξουμε κυνηγητό.
Πιάσ' τον.
-Έλα! -Γρήγορα!
Σ' έπιασα!
Πάμε, πάμε!
Η μπάλα είναι ελεύθερη!
Την έχει ο Τζον!
Γκολ!
Πείτε "Eagles"!
Τρία! Δύο! Ένα!
Eagles!
Ναι!
-Αποκλείεται! -Μείνε κάτω! Ναι!
Γλιστράει, παιδιά. Προσέξτε.
-Σε πιάσαμε. -Παιδιά!
Φύγετε απ' τον πάγο!
Δεν είναι ασφαλές!
Προπονούμαστε για τους Ολυμπιακούς, κύριε.
Μη μας σκοτώνετε το όνειρο.
-Ίσως έχει δίκιο. -Άκουσες κανένα ράγισμα;
Τώρα, αλλιώς φωνάζω τους μπάτσους.
Μάλιστα, κύριε.
-Να πιάσουμε τον φίλο μας πρώτα. -Τι; Όχι!
Ήρεμα! Έλα!
-Μ' έπιασες, εντάξει; -Δεν θα πας πουθενά.
Τζος, κρατήσου!
Δεν μπορώ να κρατηθώ. Τα χέρια μου πάγωσαν.
-Γλιστράω. Γλιστράω. -Κρατήσου, Ρίγκερ!
Δεν μπορώ ν' ανέβω!
Θα σε σπρώξω έξω!
Εντάξει, σ' έπιασα. Κρατήσου!
Τζον!
Τζον! Πιάσε το χέρι μου, Τζον!
Τζον!
-Κολύμπα! -Τζον!
Βούλιαξε. Δεν βλέπω το πρόσωπό του!
-Βοήθεια! -Πού πήγε;
Κολύμπα! Μπορείς.
Τζον!
Βοήθεια, παρακαλώ!
Σας παρακαλώ, βοήθεια!
Άμεση Δράση, πώς να βοηθήσω;
Τρία αγόρια έπεσαν στον πάγο.
Στείλτε βοήθεια αμέσως!
Προς όλα τα διαθέσιμα ασθενοφόρα, έχουμε πνιγμό στη Λίμνη Σεντ Λούις.
Δηλώστε τοποθεσία. Όβερ.
Όχημα 11, είμαστε στον σταθμό, επτά λεπτά μακριά.
Είμαστε καθ' οδόν με εξοπλισμό διάσωσης.
-Πού είναι; -Εκεί. Εκεί πέρα! Στα 27 μέτρα.
Εντάξει.
Ανατολική είσοδος. Στα 27 μέτρα.
Έχει φτάσει ήδη η τοπική αστυνομία.
Ένας έξω, ένας στο νερό, ένας κάτω απ' τον πάγο.
Πόση ώρα;
Περίπου πέντε με επτά λεπτά, σύμφωνα με μάρτυρες.
Ελήφθη. Πες στον Αρχηγό ότι φτάνουμε σε δύο λεπτά.
Βοηθήστε μας!
-Ο πάγος σπάει. -Μείνε εκεί! Θα πάω εγώ!
Μείνετε εκεί! Ερχόμαστε!
Βοηθήστε μας. Γρήγορα!
-Γρήγορα! Σας παρακαλώ! -Βοηθήστε μας.
Δεν θ' αντέξω πολύ ακόμα.
-Είναι κάτω απ' το νερό. -Θα πιάσω πρώτα τον φίλο σου.
Δώσε μου το χέρι σου!
-Έλα, σ' έπιασα. -Ευχαριστώ.
Έλα!
Φέρε τον γάντζο να ψάξουμε στον πάτο.
Γνωρίζω αυτήν την περιοχή.
Έχει βάθος περίπου τρία μέτρα.
-Είναι ακόμα ένας στον πάτο; -Ναι.
Έρχονται διασώστες με μπουκάλες.
Το ράγισμα μεγαλώνει.
Πρέπει να απομακρύνουμε το άλλο παιδί απ' την άκρη.
-Πώς είναι; -Με υποθερμία, αλλά αναπνέει.
Ο πάγος σπάει. Προσέχετε!
-Πόση ώρα είναι κάτω ο άλλος; -Τουλάχιστον δέκα λεπτά!
Σας παρακαλώ, σώστε τον. Είναι κάτω απ' το νερό.
Βούλιαξε. Σας παρακαλώ! Τον λένε Τζον.
-Όλα θα πάνε καλά. -Σας παρακαλώ, σώστε τον.
Θέλω να συρθείς και να πιάσεις το χέρι του αστυνομικού.
Θα κάνουμε ό,τι μπορούμε για να βρούμε τον Τζον.
Σας παρακαλώ, βρείτε τον.
Πρόσεχε πώς θα μπεις, Τζο.
Μην τον σπρώξουμε πιο κάτω.
Ας ξεκινήσουμε από πίσω.
Μεγαλώνει το ρήγμα ή είναι ιδέα μου;
Μεγαλώνει.
Ο πάτος είναι περίπου στα τρία μέτρα.
Πρέπει να βρούμε τον μικρό.
Έτοιμος.
-Πόση ώρα έχει περάσει; -Δεκαπέντε λεπτά.
Θα είναι ανάσυρση, όχι διάσωση.
Γυρίστε πίσω.
Σαν να άκουσα τον Αρχηγό να λέει, "Γυρίστε πίσω."
Δεν το άκουσα.
Τι λέει;
Δεν βλέπω πέρα απ' το ένα μέτρο. Έχει πολλή λάσπη.
Δεν θέλω να τον τραυματίσω.
Τόμι, αν είναι κάτω απ' τον πάγο εκεί πέρα, είναι χαμένος.
Η απώτερη άκρη καταλήγει σε πτώση 7,5 μέτρων.
Έλα, Τζον. Ας είσαι εδώ.
Κάτι πιάνω.
Τι είναι;
Αυτός είναι;
Τόμι;
Μην τον χάσεις, Τόμι.
-Τράβα τον. -Τον βρήκαμε.
-Τον βρήκαμε! -Δεν τον κρατάω καλά.
Τον βγάλαμε!
Ρίξτε το σκοινί!
Τραβήξτε!
Έτσι μπράβο!
-Τραβήξτε! -Εμπρός! Συνεχίστε!
Δεν έχει σφυγμό.
Ξεκινήστε μαλάξεις.
Εμπρός!
Δύο! Τρία! Τέσσερα! Πέντε!
Σταματήστε!
Τραβήξτε!
Ένα! Δύο! Τρία! Τέσσερα! Πέντε!
Δέκα! Έντεκα! Δώδεκα!
Αναπνευστήρα.
Έλα, Τζον.
Σίντι Ρίγκερ
Σίντι!
Περίμενα να με πάρεις.
Τζόις, έγινε ένα ατύχημα.
Τα αγόρια έπαιζαν στον πάγο κι έπεσαν μέσα.
Πρέπει να πας στο νοσοκομείο αμέσως.
Ο Τζον είναι εκεί. Όλα τα αγόρια είναι εκεί.
Ήρθα να πάρω αυτό το ντίμερ που ήθελες.
Μπράιαν!
-Ο Τζον είχε ένα ατύχημα. -Τζόις.
Τα αγόρια έπεσαν στον πάγο!
-Τζόις, πιο σιγά. -Πάω στο νοσοκομείο Σεντ Τζόζεφ.
-Μπορείς να έρθεις εκεί; -Εντάξει, θα σε δω εκεί.
Τζόις, ηρέμησε.
Ηρέμησε.
Τι γνωρίζουμε;
14χρονο αγόρι, χωρίς ζωτικές ενδείξεις.
Έπαιζε στον πάγο κι έπεσε μέσα. Δώσαμε 500cc βλωμό.
Είναι πολύ παγωμένος.
Κιθ, ανάλαβε τις μαλάξεις.
Ας του δώσουμε αλατούχο διάλυμα.
Αφήστε ανοιχτή την ενδοφλέβια. Χρησιμοποιούμε βάρος 36 κιλών.
Ετοιμαστείτε να χορηγήσουμε επινεφρίνη.
Δόθηκε επινεφρίνη.
Σταματήστε τις μαλάξεις.
Δεν έχει σφυγμό. Ακόμα παγωμένος.
Διεσταλμένες κόρες. Καμία ανταπόκριση.
Ξαναρχίστε τις μαλάξεις. Ετοιμάστε την επινεφρίνη.
Επινεφρίνη 0,38 μιλιγκράμ.
Θερμοκρασία 31 βαθμοί.
-Σε πόση ώρα ξαναμετράμε σφυγμό; -Σε 30 δευτερόλεπτα.
Σε παρακαλώ, Χριστέ μου. Σε παρακαλώ.
Ελέγξτε ξανά τον σφυγμό. Αν δεν υπάρχει, θα κάνουμε ηλεκτροσόκ.
Κάτι πρέπει να κάνουμε. Ηλεκτροσόκ στα 150 joules.
-Προετοιμασία για ηλεκτροσόκ. -Δύο λεπτά.
Δεν έχει σφυγμό.
Απομακρυνθείτε.
Ηλεκτροσόκ.
Δεν υπάρχει σφυγμός.
Ποια είναι η εξωτερική θερμοκρασία;
Περίπου 12 βαθμοί.
Το νερό δεν ήταν αρκετά ψυχρό για να ωφελήσει την καρδιά ή τον εγκέφαλό του.
Η θερμοκρασία ανέβηκε στους 32,2 βαθμούς.
-Χορηγήστε επινεφρίνη. -Χορηγήθηκε επινεφρίνη.
Επινεφρίνη 0,38 μιλιγκράμ.
Σκέψου, Κεντ. Σκέψου.
Πόση επινεφρίνη χορηγήσαμε;
Οκτώ δόσεις, γιατρέ.
Ετοιμαστείτε για ηλεκτροσόκ.
Δύο λεπτά.
Δεν έχει σφυγμό.
Απομακρυνθείτε όλοι.
Ηλεκτροσόκ.
Δεν υπάρχει σφυγμός.
Η θερμοκρασία ανέβηκε στους 35 βαθμούς.
Είναι ζεστός.
Συνολικός χρόνος 45 λεπτά, γιατρέ.
Δόκτωρ Σάτερερ.
Δεν...
Δεν μπορούμε να κάνουμε τίποτα άλλο.
Θα περιμένουμε τη μητέρα του.
-Κιθ, συνέχισε. -Δεν πάω πουθενά, αφεντικό.
Σε παρακαλώ, Θεέ μου. Σε παρακαλώ, Χριστέ μου.
-Ήρθα για τον Τζον Σμιθ. -Εντάξει.
Καθίστε εκεί. Περιμένουμε τους γονείς του.
Εγώ είμαι η μητέρα του.
Με συγχωρείτε.
Περιμένετε λίγο.
Ήρθε.
Να τη φέρω εδώ;
Θα πάω εγώ.
-Τζόις, εδώ είμαι. -Δεν μ' αφήνουν να τον δω!
Ο Τζον μου είναι εκεί και δεν μ' αφήνουν. Δεν είναι παράνομο αυτό;
Πρέπει να κάνουμε υπομονή.
-Η Τζόις Σμιθ; -Ναι. Εγώ είμαι η Τζόις.
Γεια σας. Είμαι ο Δρ Κεντ Σάτερερ.
Κάνουμε ό,τι μπορούμε για τον γιο σας, αλλά ο Τζον δεν ανταποκρίνεται.
Τι σημαίνει αυτό;
Θα σας πάω κοντά του.
Λοιπόν, ομάδα.
Τζόις, θα είμαστε έξω.
Μείνε όσο χρόνο χρειάζεσαι για να τον αποχαιρετήσεις.
Τι;
Δεν καταλαβαίνω. Δεν καταλαβαίνω.
Δεν καταλαβαίνω.
Δεν καταλαβαίνω. Δεν...
Όχι.
Όχι, όχι.
Όχι!
Όχι, Θεέ μου.
Σε παρακαλώ, Χριστέ μου.
Ο Τζον μου.
Άγιο Πνεύμα, Σε χρειάζομαι τώρα.
Σε χρειάζομαι.
Σε παρακαλώ, μην πάρεις τον γιο μου.
Σε παρακαλώ!
Σε παρακαλώ, δώσε πίσω τη ζωή του Τζον. Σε παρακαλώ!
Σε παρακαλώ, Θεέ μου. Σε παρακαλώ.
Έλα, δώσε ζωή στον Τζον.
Σε παρακαλώ, Θεέ μου.
Σε παρακαλώ, Θεέ μου. Στείλε το Άγιο Πνεύμα σου και σώσε τον γιο μου!
-Έχουμε σφυγμό! -Τι;
Έχουμε σφυγμό!
Έχουμε σφυγμό. Αίθουσα δύο.
Ειδοποιήστε το Αναπνευστικό ότι χρειαζόμαστε αναπνευστήρα.
-Νιώθεις σφυγμό; -Ναι.
Ετοιμάστε διασωλήνωση.
Θα έχω έτοιμο τον ρινοκαθετήρα.
Τζόις; Πού είναι ο Τζον;
Τζόις.
-Μπράιαν... -Πώς είναι ο Τζον;
Ο Τζον έχει σφυγμό, αλλά είναι αδύναμος.
Κάνουμε ό,τι μπορούμε να τον σταθεροποιήσουμε...
και θα γίνει άμεσα αεροδιακομιδή στο Κάρντιναλ Γκλένον.
Έχουν τον καλύτερο ειδικό στους πνιγμούς, τον Δρα Γκάρετ.
Κατά τη γνώμη μου, είναι η μόνη ελπίδα του Τζον.
Κέντρο Ελέγχου, εδώ αεροδιακομιδή για Κάρντιναλ Γκλένον.
Πηγαίνετε στο νοσοκομείο.
Αιτούμεθα σχέδιο πτήσης.
Σας έχω στο ελικοδρόμιο δύο, με συνοδεία και βοηθητικό προσωπικό.
Κυρία, μπορείτε να πετάξετε;
Ναι, είμαι καλά. Είμαι καλά.
Έχετε πάθει κρίση πανικού.
Φοβάμαι πολύ τα ύψη.
Καλύτερα να πάτε με αυτοκίνητο.
-Όχι, δεν θ' αφήσω τον γιο μου! -Εντάξει!
Γεια σου, μωρό μου!
-Τρέχω για να κάψω αυτήν την πίτσα. -Ο Τζον Σμιθ έπεσε σε παγωμένη λίμνη!
-Τι είπες; -Τον μεταφέρουν στο Κάρντιναλ Γκλένον.
Εντάξει.
Έρχομαι.
-Είστε η μητέρα του Τζον; -Ναι.
Ελάτε μαζί μου.
Ο Δρ Γκάρετ θα είναι ο θεράπων ιατρός του Τζον.
Θα σας δούμε μόλις τον τακτοποιήσουμε.
Μπορείτε να καθίσετε εκεί.
Οικογένεια Σμιθ. Ήρθε με ελικόπτερο απ' το Σεντ Τζόζεφ.
-Ήρθε τώρα... -Θα σας ενημερώσουμε μόλις μάθουμε κάτι.
Ευχαριστώ.
Δεν είναι κατάλληλη στιγμή τώρα.
Ναι, το ξέρω, Τζόις.
Γι' αυτό είμαι εδώ.
Ευχαριστώ που ήρθες.
Δεν θα φύγω.
-Όχι τώρα, τουλάχιστον. -Ορίστε;
Τζόις, ξέρω ότι δεν συμπαθείς πολύ τα κηρύγματά μου...
ούτε το κούρεμά μου.
Αλλά είμαι ο πάστορας του Τζον. Κι ο δικός σου.
Τώρα πρέπει ν' αφήσουμε στην άκρη τις διαφορές μας. Ας σκεφτούμε τον Τζον.
Μπράιαν!
Ευχαριστώ που ήρθατε.
Είμαι ο Δρ Γκάρετ.
Λυπάμαι που σας γνωρίζω υπό τέτοιες συνθήκες.
Ο γιος σας είναι ζωντανός, αλλά ο σφυγμός του είναι πολύ αδύναμος.
Ο εγκέφαλος του Τζον, όπως και τα όργανά του...
στερήθηκαν το οξυγόνο για τουλάχιστον 20 λεπτά...
πριν γίνει τεχνητή αναπνοή.
Τα τραύματά του είναι καταστροφικά.
Υποτυπώδης εγκεφαλική λειτουργία.
Δεν έχω ξαναδεί τέτοιο περιστατικό.
-Και μόνο που άντεξε τόσο πολύ... -Με συγχωρείτε.
-"Τόσο πολύ"; -Γιατρέ;
Αν συνερχόταν ποτέ ο Τζον...
θα είχε σοβαρές νευρολογικές δυσλειτουργίες.
Λυπάμαι, κύριε και κυρία Σμιθ.
Αλλά δεν πιστεύω ότι ο Τζον θα βγάλει τη νύχτα.
Αν έχετε οικογένεια και φίλους που θέλετε να δουν τον Τζον...
τώρα είναι η κατάλληλη στιγμή.
Μου είπαν ότι είστε ο καλύτερος, Δρ Γκάρετ.
Είμαι ειδήμων στον τομέα μου.
Όχι, είστε ο καλύτερος.
Παγκοσμίως γνωστός.
Ή μήπως με παραπληροφόρησαν;
Όχι, δεν σας παραπληροφόρησαν.
Ξέρω ότι δεν γνωρίζετε τον γιο μου...
αλλά ο Τζον μου είναι μαχητής και δεν το βάζει κάτω.
Γι' αυτό θέλω να είστε ο καλύτερος για τον Τζον.
Τίποτα λιγότερο.
Κι αφήστε τα υπόλοιπα στον Θεό.
Εντάξει.
-Ήταν πολύ αβέβαιο. -Δεν θα μας πουν τίποτα άλλο;
-Να τοι. -Γεια, Μελίσα.
Λυπάμαι πολύ, γλυκιά μου.
Ήρθαμε αμέσως μόλις το μάθαμε.
Τι λένε για τον Τζον;
Δεν πρόκειται να σας πω τι προσπάθησε να πει ο γιατρός...
γιατί αρνούμαι να το δεχτώ.
Γιατί ο Τζον θα το ξεπεράσει.
Τζόις, να είσαι ειλικρινής με τον εαυτό σου για τις πιθανότητες του Τζον.
Είμαι ειλικρινής.
Ξέρεις, θα ξαναπάω μέσα.
Επιτρέπουν μόνο δύο άτομα στο δωμάτιο.
Μπράιαν;
-Μπράιαν, πάμε. -Πήγαινε εσύ με τον Τζέισον.
Εγώ θα μείνω εδώ.
-Είσαι σίγουρος; -Ναι, ευχαριστώ.
Πώς είναι τα παιδιά;
Οι δύο Τζος πήραν εξιτήριο πριν λίγες ώρες.
Είχαν λίγη υποθερμία, αλλά θα γίνουν καλά.
Κι ο Τζον;
Ο Τζον είναι πολύ άσχημα, γλυκιά μου.
Αλλά έχει σφυγμό...
κάτι που όλοι θεωρούσαν αδύνατον.
Η μαμά λέει ότι ήταν θαύμα.
Ναι.
Ναι, ναι...
Ακόμα δεν ξέρω πώς να το περιγράψω.
Η μαμά του ήταν πολύ φορτισμένη. Προσευχόταν και...
Ακόμα δεν μπορώ να το πιστέψω.
Σαν να αναστήθηκε.
Ώστε θα γίνει καλά;
Ο μπαμπάς είχε μια δύσκολη μέρα, γλυκιά μου.
Το ξέρω, αλλά τι να πω στους συμμαθητές μου;
Η αλήθεια είναι ότι κανείς δεν ξέρει σίγουρα.
Υπάρχει περίπτωση να γυρίσει ο Τζον στο σχολείο αυτήν την εβδομάδα;
Όχι, γλυκιά μου.
Θα είναι στο Κάρντιναλ Γκλένον μέχρι...
Γλυκιά μου, δεν νομίζω ότι ο Τζον θα ζήσει πολύ ακόμα.
Μα είπες ότι αναστήθηκε.
Το ξέρω.
Για την ώρα, γλυκιά μου.
Για την ώρα. Αλλά είναι...
Είναι δύσκολο.
Έχω νεότερα απ' το νοσοκομείο.
Δεν περιμένουν να βγάλει τη νύχτα ο μικρός.
Ήταν σπουδαίο το σημερινό, φίλε.
Αυτό που έκανες.
Αν ο Αρχηγός δεν μας έλεγε να γυρίσουμε πίσω...
δεν θα τον είχαμε βρει.
Τι είπες;
Αν δεν είχες φωνάξει να γυρίσουμε πίσω.
-Νόμιζα ότι τρελάθηκες. -Δεν φώναξα εγώ.
Ήμουν απασχολημένος με τα άλλα παιδιά...
προσπαθούσα να μη χάσουν τα δάχτυλά τους.
Εγώ δεν το άκουσα αυτό.
Εσύ τον βρήκες, Τόμι. Εγώ σε βοήθησα να τον βγάλεις.
Αλλά τα υπόλοιπα τα έκανες εσύ.
Άκουσα μια φωνή να λέει, "Γυρίστε πίσω."
Ποιος ήταν;
Εγώ δεν ήμουν.
Πλάκα μου κάνεις, Αρχηγέ.
Όχι.
Κάθομαι και σ' ακούω να το παίζεις ταπεινός...
πράγμα που δεν σου ταιριάζει.
Αυτό που είδα σήμερα ήταν κάτι εκπληκτικό.
Κάποιοι ίσως το ονομάσουν θαύμα...
και γι' αυτόν τον λόγο γράφω.
Ώστε ό,τι κι αν συμβεί...
να θυμόμαστε αυτό που είδαμε σήμερα.
Προσεύχομαι για τον Τζον, κα Τζόις Σέιλα
20 Ιανουαρίου 2015 18 ώρες μετά το ατύχημα
Ο Τζον μου έβγαλε τη νύχτα.
Φυσικά. Είναι μαχητής.
Έκανα μια μικρή έρευνα με τον Μπράιαν.
Δύο γάλατα, μία ζάχαρη.
Ευχαριστώ.
Κι ευχαριστώ που έμεινες τη νύχτα, Τζέισον.
Τι;
Πρώτη φορά με λες Τζέισον.
Συγγνώμη. Ήμουν φρικτή μαζί σου.
Όχι! Έλα τώρα. Τι είναι αυτά που λες;
Σε ποιον δεν αρέσει ένα δισέλιδο δακτυλογραφημένο...
ανώνυμο γράμμα διαμαρτυρίας για την μπάντα της εκκλησίας;
-Ο ράπερ ήταν λίγο υπερβολή. -Εντάξει.
Μεγάλωσα με ύμνους.
Πώς ήξερες ότι το έστειλα εγώ;
Δεν το ήξερα. Λοιπόν...
Τζόις, ο μόνος λόγος που άλλαξα μουσική στην εκκλησία...
είναι γιατί θα κάνω οτιδήποτε...
για να προσελκύσω νέους ανθρώπους στην εκκλησία.
Τα παιδιά σαν τον Τζον...
Χρειάζονται μεγαλύτερο κίνητρο, καταλαβαίνεις;
Ναι, σε καταλαβαίνω.
Η Πόλα θα με μισεί.
Όχι, πιστεύει ότι είσαι πολύ...
ενθουσιώδης.
Πήγαινε σπίτι να δεις την οικογένειά σου.
Είσαι σίγουρη;
Ναι, φυσικά.
-Καλημέρα σας. -Καλημέρα.
Τηλεφώνησέ μου, αν με χρειαστείς. Θα γυρίσω σύντομα.
Εντάξει. Ευχαριστώ.
Μόλις πήρα τα στοιχεία από τη Γουέντι.
Δεν ξέρω πώς έβγαλε ο Τζον τη νύχτα.
Αλλά χαίρομαι που έκανα λάθος.
Ανησυχώ για εγκεφαλικό οίδημα.
Όπως και το υπόλοιπο σώμα του Τζον...
ο εγκέφαλός του θα πρηστεί.
Θα κρατήσω τον Τζον σε καταστολή...
ώστε να δώσω στο σώμα του την ευκαιρία να ανακάμψει.
Και θα κάνουμε πολλές εξετάσεις σήμερα. Εντάξει;
Είναι αναγκαίο να διαπιστώσουμε ότι έχει εγκεφαλική λειτουργία.
Ναι.
Στην καλύτερη περίπτωση, έχουμε μακρύ δρόμο μπροστά μας.
Και δεν θα σας πω ψέματα.
Είμαστε σε αχαρτογράφητα νερά.
Ένα 14χρονο αγόρι απ' το Σεντ Τσαρλς...
που έμεινε 15 λεπτά παγιδευμένο κάτω απ' το νερό...
αφού ράγισε ο πάγος στη Λίμνη Σεντ Λούις, συνεχίζει να μάχεται για τη ζωή του.
Τη Δευτέρα, αφού ο Τζον Σμιθ ανασύρθηκε αναίσθητος και χωρίς σφυγμό...
μεταφέρθηκε στο Νοσοκομείο Σεντ Τζόζεφ...
όπου η ομάδα στα Επείγοντα συνέχισε τις τεχνητές αναπνοές...
για άλλα 45 λεπτά.
Τότε, μετά από μία ώρα χωρίς σημάδια ζωής...
η μητέρα του Τζον, η Τζόις, προσευχήθηκε.
Κι ο Τζον ανέκτησε σφυγμό.
Ο Τζον μεταφέρθηκε γρήγορα εδώ, στο Νοσοκομείο Κάρντιναλ Γκλένον...
όπου ο Δόκτωρ Γκάρετ κι η ομάδα του δουλεύουν νυχθημερόν...
ώστε να σωθεί η ζωή του Τζον Σμιθ.
Είμαι η Κέι Κουίν, ζωντανά από το Νοσοκομείο Κάρντιναλ Γκλένον.
Πού είναι ο Τζέισον;
Τον έστειλα σπίτι του.
Δεν είδες τον Δρα Γκάρετ το πρωί.
Ήρθε και με βρήκε.
Μπράιαν, δεν γύρισες χτες βράδυ.
Δεν μπορώ να τον βλέπω έτσι.
Δεν μπορώ να είμαι σ' αυτό το δωμάτιο...
και να τον βλέπω σ' αυτήν την κατάσταση.
Λυπάμαι.
Αν χρειαστείς κάτι, θα είμαι έξω.
Δεν φεύγω.
Εντάξει.
Η Μελίσα πιστεύει ότι όλοι...
περιμένουν να πεθάνει ο Τζον, ότι απλώς...
Απλώς καθυστερεί πιο πολύ απ' όσο περίμεναν.
-Εσύ τι πιστεύεις; -Λυπάμαι...
Αλλά πιστεύω ότι έχει δίκιο.
Το βλέπω στα πρόσωπα όλων, εκτός από...
Απ' το δικό μου;
Πιστεύω ότι ο Θεός μπορεί να κάνει τον γιο μας τελείως καλά.
Το ξέρω.
Γιατί έπρεπε να κοιμηθείς στο νοσοκομείο;
Θυμάσαι που σου είπα ότι μια άλλη λέξη για το "πάστορας" είναι "ποιμένας";
Οι ποιμένες φροντίζουν τα πρόβατά τους, σωστά;
Γι' αυτό λες συνέχεια στη μαμά ότι στην εκκλησία όλοι φέρονται σαν πρόβατα;
Ας μην το επαναλάβουμε αυτό.
Ο Τζον είναι σαν πρόβατο που έχει τραυματιστεί.
Κι αυτό είναι αληθινό, συμβαίνει πραγματικά κάποιες φορές.
Μερικές φορές όταν ο βοσκός βρίσκει ένα τραυματισμένο πρόβατο στο βοσκοτόπι του...
το σηκώνει και το κουβαλάει στον σβέρκο του.
Γιατί;
Για να ακούει το πρόβατο τον χτύπο της καρδιάς του.
Κι έτσι οι δυο τους έχουν έναν δεσμό.
Θα κουβαλήσεις τον Τζον στον σβέρκο σου;
Όχι στην κυριολεξία.
Μάλλον απέτυχα σ' αυτήν την παρομοίωση.
Παιδιά, ο μπαμπάς θα πάει στο νοσοκομείο για να είναι κοντά στον Τζον.
Έτσι θ' ακούει τη φωνή του μπαμπά σας και θα ξέρει ότι τον αγαπάει.
Αυτό κάνουν οι πάστορες. Αγαπούν το ποίμνιό τους.
-Γιατί δεν είπες αυτό; -Ναι, γιατί;
Δεν έχω ιδέα. Δεν ξέρω.
-Πηγαίνετε να πλύνετε τα δόντια σας. -Η μαμά έπρεπε να ήταν ο πάστορας.
Παιδιά! Τα πιάτα;
Ξέρω. Είναι πολύ σκληρό.
Ευχαριστώ!
Τι έχεις;
Αν πεθάνει ο Τζον...
Αυτό θα την τσακίσει.
Πιστεύει χωρίς αμφιβολία ότι θα επιζήσει.
Τόμι.
Τι κάνεις;
Τι τρέχει, Αρχηγέ;
Τα παιδιά πιστεύουν ότι...
ίσως είσαι ακόμα λίγο σοκαρισμένος απ' αυτό που συνέβη στον μικρό.
Ξέρω τι άκουσα.
Σε πιστεύω.
Λίγα μέτρα πιο πέρα...
αυτή η λίμνη έχει βάθος πάνω από 7,5 μέτρα, σωστά;
Ναι.
Και τον βρήκαμε έτσι, τόσο γρήγορα;
Μία στο εκατομμύριο, στην καλύτερη.
Σου έχει συμβεί ποτέ κάτι τέτοιο;
Όχι.
Όπως το βλέπω...
ένα απ' τα δύο συμβαίνει.
Ή είμαι τρελός...
Ή σου μιλάει ο Θεός.
Ακριβώς.
Σ' αυτήν την περίπτωση...
έχω ένα μεγάλο προσωπικό πρόβλημα.
Τι πρόβλημα;
Δεν πιστεύω στον Θεό.
Η Τζόις πιστεύει ότι ο Τζον θα βγει απ' το νοσοκομείο.
Εσύ τι λες;
Έχω τις αμφιβολίες μου...
αν με ρωτάς αυτό.
Πέραν αυτού...
πιστεύω ότι είναι δυνατόν.
Έκανα έρευνα για περιπτώσεις πνιγμού...
εκατοντάδες περιπτώσεις.
Δεν επέζησε κανείς στην κατάσταση του Τζον.
Πιστεύω στον Θεό.
Αλλά αυτό ίσως δεν φτάνει για κάτι σαν αυτό.
Θα είμαι ειλικρινής μαζί σου.
Δεν έχω ιδέα τι θα κάνει ο Θεός με τον Τζον.
Πραγματικά, δεν έχω ιδέα.
Το μόνο που ξέρω είναι ότι πρέπει να είμαι δίπλα σας αυτήν τη στιγμή.
Η καλύτερη εκδοχή...
είναι να βγει από δω ο γιος μου με σοβαρή εγκεφαλική βλάβη.
Θα το άντεχες αυτό;
Ευχαριστώ, γιατρέ.
Πρέπει να εστιάσουμε στους ασθενείς που μπορούμε να σώσουμε.
Αυτό δεν είναι δική μας απόφαση. Είναι του Δρα Γκάρετ.
Είναι νευρολογικά αδύνατον να αλλάξει πορεία ο ασθενής σ' αυτήν τη φάση.
Όπως και να 'χει, δουλειά μας είναι να φροντίζουμε τον ασθενή...
ώσπου ν' αλλάξει πορεία ο Δρ Γκάρετ ή να αποβιώσει ο ασθενής.
Μα το εγκεφαλογράφημα δείχνει πλήρη έλλειψη...
Το όνομα του ασθενή είναι Τζον.
Τζον Σμιθ.
Γεια σας, είμαι ο Δρ Λούλου.
Ναι.
Συζητούσαμε με τους συναδέλφους την περίπτωση του γιου σας.
-Σας άκουσα, γιατρέ. -Νομίζαμε ότι ήμαστε μόνοι.
Φυσικά.
Αλλά είμαι εδώ...
κι ο γιος μου είναι μπροστά σας.
Κι ο γιος μου σας ακούει, είτε το πιστεύετε, είτε όχι.
Γι' αυτό, στο εξής...
δεν θέλω να λέει κανείς τίποτα αρνητικό για την κατάστασή του εδώ μέσα.
Θα μιλάμε για ζωή μπροστά στον Τζον.
Είμαι σαφής;
-Δεν θέλαμε να σας ταράξουμε, κα Σμιθ. -Είπα, είμαι σαφής;
Ναι.
Ωραία.
Είσαι καλά;
Όχι.
Για να είμαι ειλικρινής, το ζάχαρό μου είναι στα ύψη κι έχω τρομερό πονοκέφαλο.
-Αυτό δεν είναι καλό. -Ναι.
Πρέπει να πάω σπίτι για την ινσουλίνη μου...
Πήγαινε.
Είμαστε εδώ εγώ κι ο Μπράιαν. Ο Τζον είναι σταθερός.
-Μπορεί και να ξεκουραστείς λίγο. -Εντάξει.
Σάμι!
Μου έλειψες.
Θα πεθαίνεις της πείνας.
Έλα να φας κάτι.
Ο Σάμι έχει φάει κι έχει βγει. Τον έχουμε φροντίσει.
Υπάρχει φαγητό στο ψυγείο. Με αγάπη, η Λέσχη Βιβλίου
Είναι σταθερός.
Δεν υπάρχει καμιά αλλαγή.
Έφερα μαζί μου τα Jordans σου.
Ξέρω ότι δεν επιτρέπεται να τα αγγίζει κανείς.
Αλλά σκέφτηκα ότι ίσως...
Ανυπομονώ να σε δω...
να παίζεις μπάσκετ και να τρέχεις στο γήπεδο...
ξανά.
Είσαι το καμάρι κι η χαρά μου, Τζον.
Ακούς τη μητέρα σου;
Και σ' αγαπώ πάρα πολύ.
Μην το ξεχνάς.
Τζον;
-Μου έσφιξε το χέρι! -Τι;
-Σοβαρά; -Ναι, σίγουρα.
Τζον, μπορείς να το ξανακάνεις; Θα μου σφίξεις το χέρι;
-Ρώτα τον κάτι. -Εντάξει.
Τζον, σφίξε μου το χέρι...
αν ο Μάικλ Τζόρνταν είναι ο καλύτερος παίκτης όλων των εποχών.
Δείξε στον Πάστορα Τζέισον.
Δεν ξέρω. Ο Λεμπρόν είναι απίθανος.
Δεν ξέρω. Δεν νομίζω ότι μπορεί, μαμά.
Πιάσε το άλλο του χέρι.
Γλυκέ μου, σφίξε το δικό μου χέρι για τον Τζόρνταν...
και του Τζέισον για τον Λεμπρόν, εντάξει;
Έλα, φίλε, μπορείς.
Ο καλύτερος παίκτης όλων των εποχών, γιε μου.
Έλα.
-Ναι! -Το είδα! Το είδα!
Τζον, ποιος κέρδισε τον αριθμό ρεκόρ των έξι τίτλων ΝΒΑ;
Ναι!
Σε νιώθω, Τζον!
Και ποιος πήγε στο Μαϊάμι για λίγο...
απογοητεύοντας τους οπαδούς του, γι' αυτό το δαχτυλίδι;
Μας ακούει! Μου έσφιξε το χέρι, Τζόις!
-Μου έσφιξε το χέρι. -Να το πούμε στους γιατρούς.
Ναι, διάολε!
Συγγνώμη.
Ενθουσιάζομαι. Πάω.
Είμαι ο Δρ Γκάρετ, Τζον.
Η μαμά σου λέει ότι μας ακούς. Είναι αλήθεια;
Πες στον γιατρό, Τζον.
Ο καλύτερος παίκτης.
Σφίξε το χέρι μου για τον Τζόρνταν και του γιατρού για τον Λεμπρόν, εντάξει;
Δεν χρειάζεται να σφίξεις δυνατά.
Μόνο δείξε μας ότι είσαι εκεί, Τζον.
Ποιος κέρδισε έξι τίτλους ΝΒΑ, φίλε;
Το δικό μου χέρι για τον Τζόρνταν.
Του γιατρού για τον Λεμπρόν. Εντάξει, μωρό μου; Μπορείς.
Σου έσφιξα το χέρι, Τζον.
Θέλεις να μου το σφίξεις κι εσύ;
Ψευδείς ή τυχαίοι μυϊκοί σπασμοί είναι φυσιολογικοί.
Δεν ήταν τυχαίο.
Όχι, μας απαντούσε.
Ξέρω ότι έτσι φαίνεται.
Γεια σας, κορίτσια.
-Γεια σας, κα Τζέι. -Ευχαριστώ που ήρθατε.
-Γεια σας. -Ευχαριστώ που ήρθατε.
Ρίγκερ, Τζος...
ελάτε εδώ και κάντε μου μια αγκαλιά.
Χαίρομαι πολύ που εσείς οι δυο είστε καλά.
-Λυπάμαι πολύ, κα Σμιθ. -Εμείς φταίμε που είναι εδώ ο Τζον.
Όχι.
Σημασία έχει ότι είστε εδώ να στηρίξετε τον Τζον.
Σημαίνει πολλά για τον μπαμπά του κι εμένα.
Σας ευχαριστώ, λοιπόν.
Φέραμε κάρτες...
που έφτιαξε ο κόσμος για τον Τζον.
Αυτό είναι...
Είναι υπέροχο. Ευχαριστώ.
Τις κρατάς λίγο;
Με συγχωρείτε, παιδιά.
Ευχαριστούμε.
-Δεν υπάρχουν λόγια. -Άκου.
-Λυπάμαι πολύ. -Μην πεις άλλη λέξη.
Σίντι, δεν φταις εσύ.
-Συγγνώμη. -Γιατί πήγαμε εκεί πέρα;
Λυπάμαι.
Τι δεν θα έδινα να τον στείλω στον πάγκο τώρα.
Είδατε τη σελίδα του Facebook που φτιάξαμε για τον Τζον;
-Όχι. -Έχει γίνει viral.
Κορίτσια...
ΠΡΟΣΕΥΧΗΘΕΙΤΕ ΓΙΑ ΤΟΝ ΤΖΟΝ
Αυτό είναι...
Είναι υπέροχο!
Τόσες προσευχές...
Ήρθαμε για συμπαράσταση και δεν μπορούμε να κάνουμε κάτι άλλο.
-Δεν πρέπει να μείνουμε πολύ. -Θέλω να μείνω κι άλλο!
Πρέπει να φύγουμε!
Πρέπει να προετοιμαστούμε για το γεγονός ότι ο Τζον μάλλον δεν θα τα καταφέρει.
-Δεν θέλω να είστε εδώ τότε. -Μαμά!
Εγώ δεν θέλω.
-Κυρία Τζέι, είστε καλά; -Ναι.
Μπορώ να έχω την προσοχή σας;
Στο τέλος του διαδρόμου...
ο Τζον παλεύει για τη ζωή του.
Εντάξει;
Γι' αυτό, σ' αυτό το δωμάτιο, δεν θα γίνονται αρνητικές συζητήσεις!
Τίποτα!
Εντάξει;
-Ευχαριστώ. -Απίστευτο.
-Είσαι καλά; -Κάθε άλλο!
-Το θράσος τους! -Ας το συζητήσουμε.
Τι τρέχει;
Ανησυχώ για σένα. Ξέρω ότι είσαι θυμωμένη.
Ναι. Έχεις δίκιο, είμαι.
Οι άνθρωποι εκεί μέσα δεν είναι εχθροί σου...
κι ας μη λένε ακριβώς το σωστό πράγμα.
Στηρίζω όσα είπες εκεί πέρα.
Αλλά ο τρόπος που μίλησες σε κάποιους γιατρούς...
Τι, Μπράιαν; Πες το.
Θέλω να τους δείξεις λίγη...
καλοσύνη...
ή ευπρέπεια.
-Παλεύω για τη ζωή του γιου μου! -Όλοι το ίδιο κάνουμε!
Όλοι κάνουν ό,τι καλύτερο μπορούν σε μια απέλπιδα κατάσταση.
Αν δεν ήμουν εγώ, ο γιος μας δεν θα ήταν ζωντανός τώρα!
Είσαι η γυναίκα μου. Σ' αγαπώ.
Αλλά ό,τι κι αν συμβεί, δεν θέλω να μετανιώσεις για τον τρόπο σου εδώ.
Βαθιά μέσα μου...
ξέρω πως ούτε εσύ το θέλεις αυτό.
Δεν θα σωθεί ο γιος μας, αν προσβάλλεις ανθρώπους.
Σε ικετεύω να θυμηθείς ποια είσαι.
Αν όχι για μένα...
για τον Τζον.
21 Ιανουαρίου 2015 42 ώρες μετά το Ατύχημα
Ξύπνα.
Γλυκιά μου, ώρα να ξυπνήσεις. Τζόις, ξύπνα!
Η γυναίκα μου είναι διαβητική. Δεν ξυπνάει.
Καλέστε για εξοπλισμό, πάμε!
Να με βοηθήσει κάποιος!
Είμαι καλά τώρα.
Νομίζω ότι πήρα πολλή ινσουλίνη χτες.
Έπεσες σε διαβητικό κώμα.
Το ζάχαρό της έχει ανέβει στο 70, γιατρέ.
Ευχαριστώ, αδελφή.
Βλέπετε; Είμαι καλά.
-Τζόις, έχασες τις αισθήσεις σου! -Πρέπει να δω τον Τζον.
Πρέπει να ξεκουραστείς τουλάχιστον οκτώ ώρες.
-Θέλω να είμαι με τον γιο μου. -Δεν ρωτάω, Τζόις.
Έχεις διαβήτη Τύπου 1.
Είσαι αφυδατωμένη, συναισθηματικά χάλια και έχεις μέρες να κοιμηθείς.
Σε χρειάζομαι μακροπρόθεσμα για τον Τζον.
Τρεις ώρες, όχι οκτώ. Τελεία και παύλα.
Τζόις, αν σε πιάσω σ' εκείνο το δωμάτιο σε λιγότερο από πέντε ώρες...
θα σου κάνω ακούσια εισαγωγή στο απέναντι νοσοκομείο.
-Δεν θα το έκανες αυτό. -Θα το έκανε, με τις ευχές μου!
Πέντε ώρες, Τζόις. Αξιοποίησέ τες.
Δεν είναι κατάλληλη στιγμή τώρα.
Ναι, το ξέρω, Τζόις.
Γι' αυτό είμαι εδώ.
Τι θα σκέφτεσαι για μένα.
Ξέρεις κάτι;
Σκέφτομαι ότι είσαι η πιο δυνατή μαμά που έχω γνωρίσει ποτέ.
Πώς είναι ο Τζον;
Σταθερός.
Όταν ήμουν 18 ετών...
έδωσα τον πρώτο γιο μου για υιοθεσία.
Δεν ήμουν έτοιμη...
κι η ζωή μου ήταν χάλια.
Δεν συγχώρεσα ποτέ τον εαυτό μου. Δεν μπορώ να το ξεχάσω.
Δεν μπορώ να γυρίσω πίσω. Δεν μπορώ να το αλλάξω.
Κι έτσι, λέω στον Τζον πώς να ξοδέψει το χαρτζιλίκι του.
Στον Μπράιαν ποια γραβάτα να φορέσει.
Επέμενα να ονομάσουμε το σκυλί μας "Σάμι", για τον Θεό!
Ο Τζον κι ο Μπράιαν ήθελαν "Γιόντα".
Είναι αρκετά χαζό όνομα.
Ευχαριστώ.
Κι ακόμα θέλω να φτιάξω τα μαλλιά σου.
Όλη μου τη ζωή προσπαθώ να ελέγξω το αποτέλεσμα.
Αυτό δεν μπορώ να το ελέγξω, σωστά;
Τζόις, γιατί δεν αφήνεις τον Θεό να το χειριστεί;
Σου επιτρέπουν ν' ανέβεις πάλι επάνω.
Ναι.
Αν δεν σε πειράζει, θα βγω έξω να πάρω λίγο αέρα.
-Εντάξει, θα το πω στους άλλους. -Εντάξει.
Ξέρω ότι αγαπάς τον Τζον...
όσο τον αγαπώ κι εγώ.
Ίσως πιο πολύ.
Συγγνώμη.
Είμαι μια τσακισμένη...
απελπισμένη...
γεμάτη έπαρση γυναίκα.
Αλλά καταλαβαίνω.
Πρέπει να τον αφήσω να φύγει.
Ξέρω ότι με αγαπάς.
Ό,τι κι αν έχεις αποφασίσει...
για τον Τζον, για τον Μπράιαν, για εμένα...
Υποτάσσομαι. Υποτάσσομαι.
Μπράιαν, όλα καλά;
Δεν νομίζω.
Ο πυρετός του Τζον έφτασε στο 40.
Ο Τζον έχει πάρει δύο μέρες προποφόλη.
Και κανονικά πρέπει να χορηγείται το πολύ για 24 ώρες.
Γι' αυτό ανεβαίνει ο πυρετός, νομίζω.
Είπατε ότι η προποφόλη χρειάζεται για να μείνει ο Τζον σε καταστολή.
Ακριβώς. Δεν είχαμε άλλη επιλογή απ' το να μείνει βαθιά ναρκωμένος.
Η ανησυχία μου τώρα, με τον υψηλό πυρετό...
είναι ότι η προποφόλη και τα βαριά αντιβιοτικά που του δίνουμε...
θα προξενήσουν μόνιμη οργανική βλάβη.
Τότε, ξυπνήστε τον.
Ορίστε;
Ξυπνήστε τον Τζον.
Σταματήστε τα πάντα κι αφήστε τον να παλέψει για τη ζωή του.
Μόλις είπατε ότι αυτά τα πράγματα που παίρνει τον χειροτερεύουν.
Κι ακόμα κι αν ξυπνήσει, ξέρουμε ότι μάλλον ποτέ δεν θα ζήσει φυσιολογική ζωή.
-Σωστά. -Εντάξει.
Οπότε, θα τον ξυπνήσουμε.
Εντάξει.
Ας αρχίσουμε να μειώνουμε τα φάρμακα.
Αύριο το πρωί θα τον ξυπνήσουμε.
Νομίζω ότι πρέπει να ζητήσουμε βοήθεια.
Όση βοήθεια μπορούμε να βρούμε.
Μαθαίνουμε απόψε ότι ο Τζον χρειάζεται άλλο ένα θαύμα.
Είναι ακόμα σε κώμα και παλεύει για τη ζωή του.
Η Τζόις Σμιθ, η μητέρα του Τζον...
δεν μπόρεσε ν' αφήσει το πλευρό του γιου της.
Αλλά μαζί μου είναι ο πάστορας της οικογένειας, ο Τζέισον Νομπλ...
και θέλει να πει κάτι εκ μέρους της οικογένειας.
Τζέισον.
Φτάσαμε σ' ένα κομβικό σημείο στη φροντίδα του Τζον.
Η οικογένεια Σμιθ ζητά μόνο ένα πράγμα.
Παρακαλώ, προσευχηθείτε για τον Τζον.
Η μητέρα του, η Τζόις, πιστεύει ότι ο Θεός μπορεί να κάνει το αδύνατον.
Γι' αυτό Του ζητάμε να κάνει ακριβώς αυτό.
Ευχαριστώ.
Η οικογένεια Σμιθ χρειάζεται τις προσευχές σας απόψε...
καθώς αντιμετωπίζουν αυτήν την πολύ δύσκολη δοκιμασία.
Όταν σας ενημερώσαμε για την ιστορία του Τζον...
δεχτήκαμε έναν καταιγισμό έγνοιας από την κοινότητα.
Η ιστορία του εξακολουθεί να αγγίζει πολλές ζωές.
Και δεσμευόμαστε να συνεχίσουμε να σας ενημερώνουμε σε κάθε βήμα.
Οι σκέψεις κι οι προσευχές μας είναι μαζί σου, Τζον.
Είμαι η Κέι Κουίν, ζωντανά απ' το Νοσοκομείο Κάρντιναλ Γκλένον.
Πίσω στο στούντιο.
Κύριε, γέμισε τα πνευμόνια του Τζον με την ανάσα της ζωής αύριο.
Αποκατάστησέ τον, αν είναι το θέλημά Σου.
Μπράιαν.
Τζον.
Νομίζω πως όλοι όσοι ξέρεις είναι έξω απ' αυτό το παράθυρο.
Συγγνώμη...
για όλα αυτά που σου είπα.
Συγγνώμη.
Έπρεπε να ήμουν συνέχεια εδώ.
Στο πλευρό του Τζον.
Και το δικό σου.
Τόμι;
Θέλω να σ' ευχαριστήσω που έσωσες τον γιο μου.
Τη δουλειά μου έκανα.
Ελπίζω να γίνει καλά.
22 Ιανουαρίου 2015 72 ώρες μετά το Ατύχημα
Θα σας αφήσω λίγο μόνους.
Είναι οικογενειακή στιγμή. Θα είμαι έξω, αν με χρειαστείτε.
Είναι οικογενειακή στιγμή.
Γι' αυτό νομίζω ότι πρέπει να μείνεις.
-Ναι. -Εντάξει.
Όλοι έτοιμοι;
Εντάξει.
Ας ξεκινήσουμε με το αναπνευστικό.
Αυτό θα βοηθήσει ν' ανοίξουν οι αναπνευστικές οδοί κι οι πνεύμονες.
Και μετά θα αφαιρέσουμε τον αναπνευστήρα.
Θα αποσωληνώσουμε τον Τζον.
Οι πνεύμονές του έχουν υποστεί βλάβη, δεν θα είναι εύκολο αυτό.
-Κάντε λίγο πίσω, εντάξει; -Εντάξει.
Νοσοκόμε.
-Είναι καλά; Τι συμβαίνει; -Τζόις!
Να ακούει τις φωνές σας, μαμά και μπαμπά.
Τζον, οι γονείς σου είμαστε. Εδώ είμαστε, γιε μου.
-Όλα είναι εντάξει. Εδώ είμαστε. -Είμαστε εδώ.
Σ' αγαπώ. Τζον;
Οξυγόνο.
Ξεκινάμε τη χορήγηση, γιατρέ.
Εντάξει.
Αναπνέει μόνος του.
Χορηγήστε του Narcan. 0,4 μιλιγκράμ, παρακαλώ.
Αυτό θα επαναφέρει τις αισθήσεις του Τζον σε λίγα λεπτά...
και μετά θα δούμε τι αντιμετωπίζουμε.
Αυτό πήγε όσο καλά ήταν δυνατόν.
Ήταν φρικτό.
-Αυτή είναι η διαδικασία, Τζόις. -Εντάξει.
Τώρα θα περιμένουμε.
Τζον.
Τζον, μωρό μου.
Θέλω να παλέψεις.
Τζον.
Πρέπει να γυρίσεις σ' εμάς, Τζον.
Θέλω να παλέψεις.
Μπορείς να το κάνεις, Τζον.
Πρέπει να γυρίσεις σ' εμάς τώρα, Τζον.
Έχεις έναν σκοπό και σε αγαπάμε.
Θέλω να παλέψεις.
Τζον;
Είσαι καλά, Τζον.
-Γεια σου, Τζον. -Εδώ είμαστε.
Όλα είναι εντάξει.
Καταλαβαίνεις τι λέω;
-Είσαι καλά, Τζον. -Οι γονείς σου είμαστε. Όλοι είναι εδώ.
Όλοι είναι εδώ. Είχες ένα ατύχημα.
Ξέρεις ποια είμαι;
Σ' αγαπώ.
Μαμά.
-Τζον. -Εδώ είμαι.
Εδώ είμαι.
Εδώ είμαι, μωρό μου.
Το 1885, ο Ντάγκλας έγραψε τη Ζωή του Φρέντερικ Ντάγκλας.
Κι έγινε το σπουδαιότερο δείγμα του λογοτεχνικού είδους γνωστού ως...
Ο Τζον ξύπνησε! Η μαμά του λέει ότι μιλάει.
Παιδιά, η μαμά του λέει ότι μιλάει!
Θεέ μου!
Ο Τζον ξύπνησε! Ο Τζον ξύπνησε!
Θεέ μου!
Ο Τζον ξύπνησε!
Ο Τζον Σμιθ ξύπνησε!
Επαναλαμβάνω, ο Τζον Σμιθ ξύπνησε!
Ανάπνευσε.
Ξανά.
Άλλη μία φορά.
Οι πνεύμονές σου είναι πεντακάθαροι.
Τα επίπεδα οξυγόνου ανέβηκαν.
-Δρ Γκάρετ; -Ναι;
Η πνευμονική καλλιέργεια του Τζον είναι αρνητική για βακτήρια.
Ξανακάντε την, παρακαλώ.
Το έκανα ήδη.
Είναι καλό αυτό;
Είναι πολύ καλό, γλυκέ μου.
Γουέντι, θα βοηθήσεις τον νεαρό με τις ασκήσεις αναπνοής;
Φυσικά.
Όταν είναι έτοιμη η Γουέντι...
θέλω ν' αναπνεύσεις βαθιά για να ελέγξουμε τους πνεύμονές σου.
Ό,τι θέλετε.
"Ό,τι θέλω."
Τζόις.
Πριν 48 ώρες οι πνεύμονες του Τζον ήταν γεμάτοι με το αίμα του.
Χρειαζόταν αδρεναλίνη για να λειτουργεί η καρδιά του.
Τα λευκά του καταστρέφονταν πιο γρήγορα απ' όσο έχω δει σε άλλον ασθενή.
Ο εγκέφαλός του είχε υποστεί νευρολογική κατάρρευση...
και ταυτόχρονα όλα τα ζωτικά του όργανα...
πάθαιναν ανεπάρκεια.
Κοίταξέ τον τώρα.
Είμαι γιατρός. Υποτίθεται ότι ξέρω.
Αλλά δεν υπάρχει άλλη εξήγηση, Τζόις.
Ο γιος σου είναι ένα θαύμα.
Ευχαριστώ.
Έκπληξη!
Ευχαριστώ.
Θεούλη μου.
Τι είναι αυτό;
Θεέ μου! Απίθανο!
Δεν μπορώ να την πιάσω ακόμα.
Γεια σου, Άμπι.
Γεια σου, Τζον.
Σκάσε, Σέιλα. Έλα.
Δύο, ένα.
Δύο Εβδομάδες Μετά
16 Φεβρουαρίου 2015 28 ημέρες μετά το Ατύχημα
Τζον!
Καλώς όρισες, φίλε!
Τζον!
-Καλώς όρισες, Τζον. -Ευχαριστώ, κα Άμποτ.
Σας ευχαριστώ.
Λοιπόν, πάμε στο Κεφάλαιο 19 στο βιβλίο Ιστορίας.
-Κυρία Άμποτ; -Ναι.
Ξέρω ότι έχασα πολλά.
Όχι, Τζον. Σε παρακαλώ, μην ανησυχείς γι' αυτό.
Χαίρομαι που γύρισες.
Ευχαριστώ.
Τζον.
Αναρωτιόμουν...
Γιατί νομίζεις...
ότι ο Θεός επιλέγει να σώσει κάποιους και κάποιους άλλους όχι;
Απλώς...
Έχασα τον άντρα μου πριν δύο χρόνια.
Είχε ανεύρυσμα...
και πέθανε στον ύπνο του.
Κι ακόμα προσπαθώ να το καταλάβω.
Λυπάμαι πολύ.
Όχι, με συγχωρείς.
Δεν ξέρω τι σκεφτόμουν.
Προφανώς δεν σκεφτόμουν.
Γιατί δεν πας να βρεις τους φίλους σου;
Θα σε δω αύριο. Εντάξει;
δεν αντέχω χωρίς τον τζον
Στα Δύσκολα ΠΡΟΣΕΥΧΗΘΕΙΤΕ! Στα Εύκολα ΠΡΟΣΕΥΧΗΘΕΙΤΕ! ΤΖΟΝ
Ο ΘΕΟΣ ΜΑΣ ΑΓΓΙΞΕ ΜΕΣΑ ΑΠΟ ΣΕΝΑ ΕΥΧΑΡΙΣΤΟΥΜΕ
Τζον γιατί είσαι τόσο τυχερός κι η μαμά μου πεθαίνει;
Τι τρέχει, Παιδί Θαύμα;
Για πού το 'βαλες;
Δεν θα προσπαθήσεις πάλι να περπατήσεις στο νερό, έτσι;
Τόμι;
Τόμι Σάιν;
Τζον;
-Χαίρομαι που επιτέλους σε γνωρίζω. -Ναι.
Κι εγώ το ίδιο.
Καθόμουν εδώ και σκεφτόμουν αν στη ζωή συμβαίνουν συμπτώσεις.
Ευχαριστώ που μ' έσωσες.
Δεν σ' έσωσα εγώ, Τζον.
Δηλαδή, σ' έσωσα, αλλά δεν σ' έσωσα.
Εκείνη τη μέρα μέσα στο νερό...
ήμουν έτοιμος να τα παρατήσω, φίλε.
Αλλά μετά άκουσα μια φωνή να λέει, "Γυρίστε πίσω."
Ο Θεός μου είπε πού να σε βρω.
Λοιπόν, αν υπάρχει Θεός...
δεν ξέρω τι σχέδιο έχει για σένα, αλλά πρέπει να είναι κάτι πολύ σπουδαίο.
Ίσως αυτό αληθεύει και για τους δυο μας.
-Εκεί πέρα; -Ναι, εκεί.
Καλημέρα!
Σας έχουμε μια έκπληξη σήμερα.
1 Μαρτίου 2015
Θέλω να ζητήσω από μια καλή μου φίλη...
την Τζόις Σμιθ και την οικογένειά της, να έρθουν εδώ κοντά μου.
Σ' αγαπάμε, Τζον!
Όλα τα χρόνια που είμαι πάστορας...
δεν έχω ξαναδεί ή ξανακούσει κάτι τέτοιο.
Τζον, τι θυμάσαι;
Είναι ανοιχτό αυτό;
Θυμάμαι να ξυπνάω.
Το πρώτο πράγμα που είδα...
ήταν η μαμά μου, που μου κρατούσε το χέρι.
Και μου έλεγε ότι όλα θα πάνε καλά.
Όταν ήμουν μωρό και δεν με ήθελε κανείς...
οι γονείς μου με ήθελαν.
Κι όταν κανείς δεν πίστευε ότι θα επιζήσω...
η μαμά μου το ήξερε.
Μαμά...
σ' αγαπώ.
Κι εγώ σ' αγαπώ.
Μπαμπά...
σ' αγαπώ κι εσένα.
Σ' αγαπώ, Τζον.
Και σε όσους ρωτάτε, γιατί σώθηκα εγώ...
Δεν ξέρω.
Αλλά μια σπουδαία δασκάλα μου είπε κάποτε...
"Δεν μπορούμε ν' αλλάξουμε το χτες...
"αλλά μπορούμε να κερδίσουμε ή να χάσουμε το αύριο."
Τέλος, θέλω να ευχαριστήσω τον Κύριο.
Σκέφτηκα ότι θα ήταν καλή ιδέα αν ο Τζον...
συναντούσε κάποιους απ' τους ανθρώπους που του έσωσαν τη ζωή.
Αν ανήκετε στην Πυροσβεστική του Γουέντσβιλ...
μπορείτε να σηκωθείτε, παρακαλώ;
Αν είστε πλήρωμα ασθενοφόρου ή νοσοκόμοι...
μπορείτε να σηκωθείτε κι εσείς;
Αν ανήκετε στο Αστυνομικό Τμήμα της Λίμνης Σεντ Λούις...
μπορείτε να σηκωθείτε;
Αν ανήκετε στην ιατρική ομάδα του Σεντ Τζόζεφ, παρακαλώ σηκωθείτε.
Κι αν ανήκετε στην ιατρική ομάδα του Κάρντιναλ Γκλένον, σηκωθείτε.
Σας ευχαριστώ πολύ για την ακαταπόνητη εργασία σας.
Για τις θυσίες σας.
Μείνετε όρθιοι, παρακαλώ.
Θέλω να σηκωθούν όσοι προσευχήθηκαν για τον Τζον στο σχολείο.
Θέλω να σηκωθούν όσοι προσευχήθηκαν γι' αυτόν στο σπίτι.
Θέλω να σηκωθούν όσοι προσευχήθηκαν γι' αυτόν σ' αυτήν την εκκλησία.
Ευχαριστώ. Μπορείτε να καθίσετε.
Νομίζω έχει ειπωθεί ότι η αγάπη...
είναι η πιο ισχυρή δύναμη στον κόσμο.
Ο σύζυγός μου κι εγώ πιστεύουμε...
ότι χωρίς αγάπη δεν ανθίζουμε, δεν μεγαλώνουμε.
Δεν μπορούμε να βρούμε τη θέση μας στον κόσμο.
Και η δύναμη της αγάπης, ιδίως της αγάπης του Θεού...
είναι πραγματικά το μόνο πράγμα που κάνει τα πάντα δυνατά.
Σας ευχαριστώ που αγαπάτε τον Τζον...
και σας ευχαριστώ που αγαπάτε εμάς.
Ευχαριστώ πολύ.
Ευχαριστώ.
Τζον! Eagle!
"Ασθενής πέθανε. Μητέρα προσευχήθηκε. Ασθενής ανένηψε." ΔΡ ΚΕΝΤ ΣΑΤΕΡΕΡ
Η Τζόις, ο Μπράιαν κι ο Τζον ζουν ακόμα στο Σεντ Τσαρλς του Μιζούρι.
Παραμένουν φίλοι με τον Πάστορα Τζέισον.
Η Τζόις απολαμβάνει την οικογένειά της και είναι εθελόντρια. Ακούει και ραπ.
Θέλει ακόμα να φτιάξει τα μαλλιά του Πάστορα Τζέισον.
Ο Τζον θεραπεύτηκε πλήρως.
Θέλει να γίνει πάστορας και προπονητής μπάσκετ.
ΑΠΟΔΟΣΗ ΔΙΑΛΟΓΩΝ: Όλια Στήνιου